गुवाहाटी , अक्टबर 2 : दिनै कलकातानि दुम दुम ओनसोलाव थानाय नागिर बाजाराव फुंनि 9 बाजिआव थरसे गोहोगोरा सकेट बमा बेरनानै सासे 8 बोसोरनि गथसाया जिउ गोमायो आरो सा 4 सुबुंआ गाज्रियै जखम जायो । पुलिसनिफ्राय खौरां मोन्नाय बादिब्ला बमाया बिलदिंनि साखाथिआव थानाय गाहायनि काजिपारानि फिथाय - सामथाय फनग्रा गलानि खाथिआव बेरदों । जखमजानाय सुबुंफोरखौ हादोरसाजों खुंजानाय RG Kar देहा फाहामसालिआव मुं थिसनो जेराव 8 बोसोरनि गथसाया जोबथा हां बोनो गोनां जायो । लोगो लोगोनो पुलिसआ खौरां मोन्नानै संदान्नो थाखाय स्नायपार सैमा लानानै जाथाय थिलिआव थाङो नाथाय जेबो फोरमान गोयैलाय जाथायनि सोमोन्दै जेबो मिथिनो मोन्नाय जायाखौ । कलकाता बाराकपुरनि पुलिस आफिसारआ बुङोदि , जाथायखौ जों गेस चिलेन्डारसो बेरदों सानदोंमोन नाथाय बे नङा , जों दासान्दि Forensic experts आरो CID bomb disposal squad खौ लानानै दायनिगिरिखौ नाजागासिनो दं होन्नानै बिथांआ बुङो । 
कलकातानि दुम दुम बाजाराव गोहोगोरा बमा बेरदों , गोबां जखम